Jouluyö, juhlayö!
Päättynyt kaik on työ.
Kaks vain valveil on puolisoa
Lapsen herttaisen nukkuessa -
Seimikätkyessään, -
Seimikätkyessään.
Syntymäpäivät on kivoja päiviä. Hyvää joulua.
Tänä joulunaikana vietetään Jeesuksen syntymäpäivää -
ja sen syntymäpäivän Sana ja ilouutinen, -
toivottavasti meille jokaiselle, on tämä -
"Meille on syntynyt Vapahtaja, Jeesus Kristus.".
Joulun evankeliumi Luukkaan mukaan, se tutuin, kuuluu näin: -
"Siihen aikaan antoi keisari Augustus käskyn, -
että koko valtakunnassa oli toimitettava verollepano.
Tämä verollepano oli ensimmäinen ja tapahtui Quiriniuksen ollessa -
Syyrian käskynhaltijana.
Kaikki menivät kirjoittautumaan veroluetteloon, -
kukin omaan kaupunkiinsa.
Niin myös Joosef lähti Galileasta, Nasaretin kaupungista ja meni -
verollepanoa varten Juudeaan, Daavidin kaupunkiin Betlehemiin, -
sillä hän kuului Daavidin sukuun.
Hän lähti sinne yhdessä kihlattunsa Marian kanssa, joka odotti lasta.
Heidän siellä ollessaan tuli Marian synnyttämisen aika, -
ja hän synnytti pojan, esikoisensa. Hän kapaloi lapsen ja pani hänet -
seimeen, koska heille ei ollut tilaa majapaikassa.
Sillä seudulla oli paimenia yöllä ulkona vartioimassa laumaansa.
Yhtäkkiä heidän edessään seisoi Herran enkeli, -
ja Herran kirkkaus ympäröi heidät. Pelko valtasi paimenet, -
mutta enkeli sanoi heille: "Älkää pelätkö!
Minä ilmoitan teille ilosanoman, suuren ilon koko kansalle.
Tänään on teille Daavidin kaupungissa syntynyt Vapahtaja.
Hän on Kristus, Herra. Tämä on merkkinä teille: -
te löydätte lapsen, joka makaa kapaloituna seimessä."
Ja samalla hetkellä oli enkelin ympärillä suuri taivaallinen sotajoukko,
joka ylisti Jumalaa sanoen: Jumalan on kunnia korkeuksissa, -
maan päällä rauha ihmisillä, joita hän rakastaa.
Kun enkelit olivat menneet takaisin taivaaseen, -
paimenet sanoivat toisilleen: "Nyt Betlehemiin! Siellä me näemme sen, -
mitä on tapahtunut, sen, minkä Herra meille ilmoitti."
He lähtivät kiireesti ja löysivät Marian ja Joosefin -
ja lapsen, joka makasi seimessä.
Tämän nähdessään he kertoivat, mitä heille oli lapsesta sanottu.
Kaikki, jotka kuulivat paimenten sanat, olivat ihmeissään.
Mutta Maria kätki sydämeensä kaiken, mitä oli tapahtunut, ja tutkisteli sitä.
Paimenet palasivat kiittäen ja ylistäen Jumalaa siitä, -
mitä olivat kuulleet ja nähneet. Kaikki oli juuri niin kuin heille oli sanottu."
Tämä on joulun evankeliumi.
Joulussa on monta erilaista pyhää.
On jouluaatto, joka on joulunodotusta mutta monelle tärkein juhla-aika, -
koska silloin on lahjojen jakamisen aika.
Rakkaat lapset ja lapsenmieliset iloit- sevat siitä, että saavat joululahjoja.
Sitten on joulupäivä, joka on kenties joulukirkon päivä -
ja levon päivä monelle.
Ja Tapaninpäivä, jossa on vähän eri sävyt.
Sekin on joulun loma- ja lepoaikaa.
Kun juttelen eri ihmisten kanssa joulusta, niin joulumuistot ovat -
monella mahdottoman erilaisia.
Toisille joulu on edelleenkin, ja vuosikymmeniä ollut, -
hyvä pysähtymisen paikka, hyvä juhla-aika.
Mutta aika monet sanovat, että joulu on vuoden pahinta ja vaikeinta aikaa, -
koska ne tuovat mukanansa muistoja siitä, mitä on tapahtunut -
ja minkälaisia kohtaloita tai muisteloita liittyy entiseen elämään.
Jouluna esimerkiksi kaikkein parhaiten tulee mieleen, -
kun on menettänyt rakkaan läheisen ihmisensä, -
kun elämässä on ollut asioita, joissa on erkaannuttu rakkaista ihmisistä.
Kaikki muistot palaavat ja syvenevät jouluna.
Eli joulu on sellaista pelottavaa, ahdistavaa, kauhistavaa aikaa.
'Jospa' on hyvä sana.
Jospa tämä joulu saisi olla sinulle ja minulle sellainen uuden alun joulu.
Perusasioiden äärelle palaamisen ja löytymisen joulu.
Se on tämä joulunsanoma: -
Meille on syntynyt Vapahtaja. Se riittää.
Ajattele tänä jouluna, että sinulle on syntynyt Vapahtaja.
Sinulle on syntynyt Jumala, joka haluaa ottaa pois -
kaiken ahdistuksen, pelon ja kaikki pahat muistot.
Hän haluaa uudistaa sinun sydäntä, sisintä myöten.
Voit sanoa tänä jouluaikana "Tule Herra Jeesus sydämeeni asumaan.
Asu minun sydämessäni, että tästä joulusta tulisi ensimmäinen, -
paras joulu, mitä olen koskaan kokenut."
Rakas ystävä, haluan toivottaa sinulle joulua, jossa Jeesus on mukana.
Hän on sinun ilosi, rauhasi ja vapautesi.
Sinulle on syntynyt vapahtaja, Jeesus Kristus.
Ota Hänet vastaan. Jeesus on tässä. Aamen.
Tekstitys: A. Eskola